proxectonos/corpus_dominio_legal_administrativo_tmp huggingface dataset:
ORDE do 22 de decembro de 2014 pola que se fixa o prezo de venda ao público dunha publicación editada por esta consellería.
Consellería do Medio Rural e do Mar — III. Outras disposicións — 09/01/2015

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no
Diario Oficial de Galicia
.
Para cumprir este mandato e despois de emitido informe favorable da Consellería de Facenda, esta consellería
Artigo 1.
Obxecto
Mediante a presente orde establécese como prezo privado pola venda dunha publicación editada pola Consellería do Medio Rural e do Mar, que se relaciona no anexo,
O Queixo de San Simón. A súa recuperación
, a cantidade de 15 euros (IVE incluído).
Artigo 2.
Forma de liquidación e pagamento
O pagamento do prezo deberá terse realizado no momento de presentar a solicitude da publicación que se relaciona no anexo como requisito previo e necesario para a realización da entrega conforme o establecido na Orde da Consellería de Economía e Facenda do 29 de xuño de 1994 pola que se regula o procedemento de recadación voluntaria das taxas e prezos da Comunidade Autónoma de Galicia.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de decembro de 2014
O Queixo de San Simón. A súa recuperación
: 15 euros.
RESOLUCIÓN do 30 de decembro de 2014 pola que se procede á publicación da relación dos beneficiarios das axudas concedidas ao abeiro da Resolución do 12 de agosto, pola que se convocan axudas en réxime de concorrencia competitiva para a realización de estudos no Centro Superior de Hostalaría de Galicia (CSHG) para o curso 2014/15.
Axencia Turismo de Galicia — III. Outras disposicións — 09/01/2015

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 11.4 da Resolución de 12 de agosto, pola que se convocan axudas en réxime de concorrencia competitiva para a realización de estudos no Centro Superior de Hostalaría de Galicia (CSHG) para o curso 2014/15, procédese á publicación dos adxudicatarios, suplentes e excluídos.
Obxecto da axuda: as bolsas serán adxudicadas para sufragar os gastos de matrícula no primeiro curso do Diploma de Xestión Hoteleira, do 4º curso de Diploma Superior de Xestión Hoteleira e do Certificado de Elaboración e Xestión en Cociña. Así mesmo, concédense bolsas de excelencia académica e bolsas de alto rendemento e outórgase a renovación das bolsas de matrícula e a renovación das bolsas de excelencia.
Os bolseiros cursarán os seus estudos durante o curso 2014/15 no Centro Superior de Hostalaría de Galicia (CSHG), centro de ensino dependente da Axencia Turismo de Galicia.
Norma reguladora: Resolución do 12 de agosto pola que se convocan axudas en réxime de concorrencia competitiva para a realización de estudos no Centro Superior de Hostalaría de Galicia (CSHG) para o curso 2014/15.(DOG núm. 157, do 4 de agosto).
Beneficiarios: os beneficiarios coa puntuación acadada, así como os solicitantes en lista de espera e os excluídos, figuran no anexo a esta resolución.
Contra esta resolución, que pon fin á vía administrativa, os interesados/as poderán interpoñer recurso potestativo de reposición ante a Axencia Turismo de Galicia no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 y 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente un recurso contencioso-administrativo ante o Tribunal de Xustiza de Galicia, no prazo de dous meses contados desde a mesma data, segundo o disposto no artigo 46 de la Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de decembro de 2014
Relación de bolseiros.
Lista de espera.
Excluídos.
Relación de bolseiros.
Lista de espera.
Excluídos.
Relación de bolseiros.
Lista de espera.
Excluídos.
Relación de bolseiros.
Lista de espera.
Relación de bolseiros.
Lista de espera.
Excluídos.
Relación de bolseiros.
Lista de espera.
Relación de bolseiros.
Relación de bolseiros.
DECRETO 6/2015, do 8 de xaneiro, polo que se aproba o escudo do Concello de Malpica de Bergantiños.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/01/2015

O Concello de Malpica de Bergantiños (A Coruña), considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do oito de xaneiro de dous mil quince,
Artigo único
Aprobar o escudo do Concello de Malpica de Bergantiños, que figura como anexo, organizado do seguinte xeito:
«De azur (azul), dúas espigas de ouro (amarelo), dispostas en aspa, acompañadas dunha áncora de prata (blanco), no xefe, unha cabeza de lobo de ouro, linguada de goles (vermello), na punta, e flanqueadas dun “pucheiro de encote” de ouro, á dereita, e dunha torre da mesma cor, á esquerda. Ao timbre, coroa real pechada».
Santiago de Compostela, oito de xaneiro de dous mil quince
DECRETO 5/2015, do 8 de xaneiro, polo que se aproba o escudo do Concello de Mos.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/01/2015

O Concello de Mos (Pontevedra) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais corresponde á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do oito de xaneiro de dous mil quince,
Artigo único
Aprobar o escudo do Concello de Mos, que figura como anexo, organizado do seguinte xeito:
«Partido. Primeiro, de ouro (amarelo), unha rosa de goles (vermello), con talo de sinople (verde). Segundo, de prata (branco), tres faixas xadrezadas de goles e ouro, en catro ordes, cargadas dun cinguidoiro de sable (negro). Ao timbre, coroa real pechada».
Santiago de Compostela, oito de xaneiro de dous mil quince
RESOLUCIÓN do 26 de novembro de 2014 pola que se lles dá publicidade aos convenios de colaboración subscritos no segundo cuadrimestre do ano 2014.
Instituto Galego de Consumo — III. Outras disposicións — 21/01/2015

O artigo 11 da Lei 4/2006, do 30 de xuño, de transparencia e boas prácticas na Administración autonómica galega (DOG nº 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Consumo no segundo cuadrimestre do ano 2014.
Santiago de Compostela, 26 de novembro de 2014
DECRETO 3/2015, do 8 de xaneiro, polo que se aproba o cambio de titularidade da parcela con referencia catastral 4503101NJ6140S0001KI a prol do Concello de Mugardos.
Consellería de Medio Ambiente, Territorio e Infraestruturas — III. Outras disposicións — 19/01/2015

Segundo o previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos que estean incluídos no inventario de travesías da súa administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Mugardos solicita á Consellería de Medio Ambiente, Territorio e Infraestruturas o cambio de titularidade da parcela de referencia catastral 503101NJ6140S0001KI situada no cruzamento entre a VG-1.2 Vilar do Colo (polígono industrial)-Mugardos e a AC-122, co obxecto de destinar os ditos bens públicos a fins de interese social.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade da:
– Parcela con referencia catastral 4503101NJ6140S0001KI situada no cruzamento entre a VG-1.2 Vilar do Colo (polígono industrial)-Mugardos e a AC-122.
De conformidade co anteriormente exposto, por proposta da conselleira de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día oito de xaneiro de dous mil quince,
Artigo 1
Apróbase o cambio de titularidade a prol do Concello de Mugardos da:
– Parcela con referencia catastral 4503101NJ6140S0001KI situada no cruzamento entre a VG-1.2 Vilar do Colo (polígono industrial)-Mugardos e a AC-122.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Mugardos deberá modificar o seu catálogo de estradas para incluír o cambio de titularidade a que se refire o presente decreto.
Así mesmo, deberá de levar a cabo as actuacións necesarias ante os organismos oficias correspondentes para regularizar a titularidade do terreo adxacente obxecto de cesión.
Artigo 3
A entrega dos bens formalizarase no prazo dos dous meses seguintes á publicación deste decreto no Diario Oficial de Galicia mediante a sinatura da correspondente acta de entrega.
Artigo 4
Corresponderán ao Concello de Mugardos, a partir da formalización da entrega, todas as actividades de xestión, mantemento, conservación e explotación dos terreos sobrantes, así como o exercicio das funcións de disciplina viaria e calquera outra que poida corresponderlle como nova Administración titular dos terreos.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, oito de xaneiro de dous mil quince
CORRECCIÓN de erros. Resolución do 17 de decembro de 2014, da Dirección Xeral de Xustiza, pola que se aproba a listaxe definitiva de admitidos e excluídos da bolsa de traballo de xestión procesual e administrativa, tramitación procesual e administrativa e auxilio xudicial, convocada pola Resolución do 15 de xaneiro de 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/01/2015

No DOG número 6, do 12 de xaneiro de 2015, publicouse a Resolución do 17 de decembro de 2014, da Dirección Xeral de Xustiza, pola que se aproba a listaxe definitiva de admitidos e excluídos da bolsa de traballo de xestión procesual e administrativa, tramitación procesual e administrativa e auxilio xudicial convocada pola Resolución do 15 de xaneiro de 2014.
Advertidos erros materiais na listaxe definitiva de admitidos e excluídos da bolsa de traballo de xestión procesual e administrativa, tramitación procesual e administrativa e mais auxilio xudicial, publicada pola citada resolución, e de conformidade co disposto no artigo 105.2 da Lei 30/1992, do 26 de novembro de réxime xurídico das administracións públicas e do procedemento administrativo común, acórdase proceder á súa corrección e á publicación de novo da citada listaxe definitiva nos taboleiros oficiais da Dirección Xeral de Xustiza, das audiencias provinciais, dos xulgados decanos das capitais de provincia e das cidades de Vigo, Ferrol e Santiago de Compostela, así como no sitio web da Vicepresidencia e Consellería de Presidencia, Administracións Públicas e Xustiza e na intranet de Xustiza.
RESOLUCIÓN do 30 de decembro de 2014 pola que se acorda a publicación do orzamento para o exercicio do ano 2015.
Universidade de Vigo — III. Outras disposicións — 20/01/2015

O Consello Social da Universidade de Vigo, na reunión que tivo lugar o día 24 de decembro de 2014, e de conformidade co disposto no artigo 14.2 da Lei orgánica 6/2001, do 21 de decembro (modificada pola Lei orgánica 4/2007, do 12 de abril), acordou a aprobación do orzamento desta universidade para o exercicio do ano 2015.
Esta reitoría, consonte o disposto no artigo 81.2 da Lei orgánica 6/2001, do 21 de decembro, de universidades (modificada pola Lei orgánica 4/2007, do 12 de abril), resolve publicar o dito orzamento segundo o detalle anexo.
Vigo, 30 de decembro de 2014
CORRECCIÓN de erros. Orde do 22 de decembro de 2014 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos e de microproxectos de cooperación para o desenvolvemento no exterior promovidos polos axentes de cooperación e se procede á súa convocatoria para o ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/01/2015

Advertido un erro material na dita Orde publicada no
Diario Oficial de Galicia
número 249, do 30 de decembro de 2014, cómpre facer a oportuna corrección:
Na páxina 53650, nos artigos 8 e 9.1.a) onde di: «sección D», debe dicir: «sección E».
Esta corrección non afecta o prazo de presentación de solicitudes.
CORRECCIÓN de erros. Orde do 30 de decembro de 2014 pola que se establecen as bases reguladoras das axudas e subvencións para os obradoiros de emprego dentro dos programas mixtos de emprego e formación da Comunidade Autónoma de Galicia e se procede á súa convocatoria para o ano 2015.
Consellería de Traballo e Benestar — III. Outras disposicións — 26/01/2015

Advertido erro na orde antes citada, na versión en castelán, publicada no
Diario Oficial de Galicia
núm. 7, do 13 de xaneiro de 2015.
Realízase a corrección na versión do DOG neste idioma. Tal corrección non procede no texto en galego.
RESOLUCIÓN do 15 de xaneiro de 2015, da Secretaría Xeral Técnica e do Patrimonio da Consellería de Facenda, pola que se dá publicidade dos convenios de colaboración subscritos por esta consellería no terceiro cuadrimestre do ano 2014.
Consellería de Facenda — III. Outras disposicións — 26/01/2015

En virtude do establecido no artigo 11 da Lei 4/2006, do 30 de xuño, de transparencia e de boas prácticas na Administración pública galega,
Artigo único. Darlle publicidade á relación dos convenios subscritos pola Consellería de Facenda nos meses de setembro, outubro, novembro e decembro do ano 2014, e que se incorpora como anexo a esta resolución.
Santiago de Compostela, 15 de xaneiro de 2015
RESOLUCIÓN do 22 de outubro de 2014, da Secretaría Xeral de Cultura, pola que se inscribe a Asociación Jacobea de Jaén no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 26/01/2015

Feitos.
A Asociación Jacobea de Jaén, con domicilio social na rúa Andújar núm. 6-baixo de Jaén, representada por Jacinto Fuentes Mesa, solicitou ser inscrita no Rexistro de Entidades de Promoción do Camiño de Santiago o día 23 de setembro de 2014.
A solicitude foi presentada segundo o modelo inserido como anexo I do Decreto 45/2001, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi presentada a documentación pertinente segundo o artigo 26 do citado decreto.
Fundamentos de dereito.
É de aplicación especificamente ao procedemento a seguinte normativa:
• Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste.
O xefe do Servizo de Protección e Fomento da Dirección Xeral do Patrimonio Cultural emite un informe o día 21 de outubro de 2014 sobre a solicitude, no cal se constata que a Asociación Jacobea de Jaén persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro.
Polo anterior,
Que a Asociación Jacobea de Jaén quede inscrita no Rexistro de Entidades de Promoción do Camiño de Santiago co número 206.
Santiago de Compostela, 22 de outubro de 2014
RESOLUCIÓN do 22 de outubro de 2014, da Secretaría Xeral de Cultura, pola que se inscribe a Asociación Cultural Amigos del Camino de Santiago de Villena no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 26/01/2015

Feitos.
A Asociación Cultural Amigos del Camino de Santiago de Villena, con domicilio social na praza de Santiago núm. 2 de Villena (Alacant ), representada por José Marco Hernández, solicitou ser inscrita no Rexistro de Entidades de Promoción do Camiño de Santiago o día 13 de outubro de 2014.
A solicitude foi presentada segundo o modelo inserido como anexo I do Decreto 45/2001, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi presentada a documentación pertinente segundo o artigo 26 do citado decreto.
Fundamentos de dereito.
É de aplicación especificamente ao procedemento a seguinte normativa:
• Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que, para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste.
O xefe do Servizo de Protección e Fomento da Dirección Xeral do Patrimonio Cultural emite un informe o día 21 de outubro de 2014 sobre a solicitude, no cal se constata que a Asociación Cultural Amigos del Camino de Santiago de Villena persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro.
Polo anterior,
Que a Asociación Cultural Amigos del Camino de Santiago de Villena quede inscrita no Rexistro de Entidades de Promoción do Camiño de Santiago co número 207.
Santiago de Compostela, 22 de outubro de 2014
ORDE do 20 de xaneiro de 2015 pola que se dispón o nomeamento dun vogal do Consello de Administración da Autoridade Portuaria de Vigo.
Consellería do Medio Rural e do Mar — II. Autoridades e persoal — 27/01/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta da Confederación de Empresarios de Pontevedra, o nomeamento de Luis Novoa Díaz como vogal no Consello de Administración da Autoridade Portuaria de Vigo, en representación das organizacións empresariais.
Santiago de Compostela, 20 de xaneiro de 2015
RESOLUCIÓN do 15 de xaneiro de 2015 pola que se lles dá publicidade aos convenios de colaboración subscritos por esta entidade no terceiro cuadrimestre de 2014.
Instituto Galego de Estatística — III. Outras disposicións — 27/01/2015

De acordo co previsto no artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior, e en virtude das facultades que teño concedidas,
Facer pública a relación de convenios subscritos polo Instituto Galego de Estatística nos meses de setembro, outubro, novembro e decembro de 2014 que se anexa a esta resolución
Santiago de Compostela, 15 de xaneiro de 2015
ORDE do 20 de xaneiro de 2015 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Medio Rural e do Mar — II. Autoridades e persoal — 27/01/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de José Manuel Fernández Alvariño como vogal no Consello de Administración da Autoridade Portuaria de Vigo, en representación das organizacións empresariais, agradecéndolle os servizos prestados.
Santiago de Compostela, 20 de xaneiro de 2015
RESOLUCIÓN do 14 de setembro de 2015 pola que se adhiren catro entidades financeiras ao Convenio de colaboración para a bonificación dos custos do financiamento dos investimentos das microempresas de Galicia titulares de préstamos inferiores ou iguais a 25.000 euros, subscrito coas entidades financeiras adheridas e as sociedades de garantía recíproca (Programa Microcréditos).
Instituto Galego de Promoción Económica — III. Outras disposicións — 28/09/2015

O Consello de Dirección do Igape, na súa xuntanza do 10 de abril de 2015, acordou por unanimidade dos seus membros asistentes a aprobación das bases reguladoras das axudas para a bonificación dos custos do financiamento dos investimentos das microempresas de Galicia titulares de préstamos inferiores ou iguais a 25.000 €, instrumentadas mediante Convenio de colaboración entre o Instituto Galego de Promoción Económica (Igape), as entidades financeiras e as sociedades de garantía recíproca (Programa Microcréditos). As ditas bases foron publicadas mediante Resolución do 5 de xuño de 2015 (DOG núm. 115, do 19 de xuño).
Xunto co texto das ditas bases publicouse a relación das entidades financeiras que se adheriron ao convenio.
Con datas do 23 de xuño, 25 de xuño, 2 de xullo e 9 de xullo de 2015 ratifícase a adhesión das seguintes entidades financeiras: Banco de Sabadell, S.A., Targobank, S.A., Banco de Santander, S.A. e Bankinter, S.A., polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o Regulamento do Igape,
Engadir as entidades financeiras Banco de Sabadell, S.A., Targobank, S.A., Banco de Santander, S.A. e Bankinter, S.A. á relación de entidades financeiras adheridas ao Convenio de colaboración para a bonificación dos custos do financiamento dos investimentos das microempresas de Galicia titulares de préstamos inferiores ou iguais a 25.000 €, asinado o 5 de xuño de 2015.
Santiago de Compostela, 14 de setembro de 2015
RESOLUCIÓN do 14 de setembro de 2015 pola que se adhiren catro entidades financeiras ao Convenio de colaboración para a bonificación dos custos do financiamento das pequenas e medianas empresas de Galicia titulares de préstamos superiores a 25.000 euros, subscrito coas entidades financeiras e as sociedades de garantía recíproca (Programa de apoio financeiro ás pemes).
Instituto Galego de Promoción Económica — III. Outras disposicións — 28/09/2015

O Consello de Dirección do Igape, na súa xuntanza do 10 de abril de 2015, acordou por unanimidade dos seus membros asistentes a aprobación das bases reguladoras das axudas para a bonificación dos custos do financiamento das pequenas e medianas empresas de Galicia titulares de préstamos superiores a 25.000 €, instrumentadas mediante Convenio de colaboración entre o Instituto Galego de Promoción Económica (Igape), as entidades financeiras e as sociedades de garantía recíproca (Programa de apoio financeiro ás pemes). As ditas bases foron publicadas mediante Resolución do 5 de xuño de 2015 (DOG núm. 115, do 19 de xuño).
Xunto co texto das ditas bases publicouse a relación das entidades financeiras que se adheriron ao convenio.
Con datas do 23 de xuño, 25 de xuño, 2 de xullo e 9 de xullo de 2015 ratifícase a adhesión das seguintes entidades financeiras: Banco de Sabadell, S.A., Targobank, S.A., Banco de Santander, S.A. e Bankinter, S.A., polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o Regulamento do Igape,
Engadir as entidades financeiras Banco de Sabadell, S.A., Targobank, S.A., Banco de Santander, S.A. e Bankinter, S.A. á relación de entidades financeiras adheridas ao Convenio de colaboración para a bonificación dos custos do financiamento das pequenas e medianas empresas de Galicia titulares de préstamos superiores a 25.000 €, asinado o 5 de xuño de 2015.
Santiago de Compostela, 14 de setembro de 2015
RESOLUCIÓN do 14 de setembro de 2015 pola que se adhiren catro entidades financeiras ao Convenio de colaboración para a habilitación dun programa de apoio ao acceso ao financiamento operativo (activo corrente) das pequenas e medianas empresas, subscrito coas sociedades de garantía recíproca e as entidades financeiras adheridas (Re-solve 2015).
Instituto Galego de Promoción Económica — III. Outras disposicións — 28/09/2015

O Consello de Dirección do Igape, na súa xuntanza do 10 de abril de 2015, acordou por unanimidade dos seus membros asistentes a aprobación das bases reguladoras do programa de apoio ao acceso ao financiamento operativo (activo corrente) das pequenas e medianas empresas, instrumentadas mediante Convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-solve 2015). As ditas bases foron publicadas mediante Resolución do 5 de xuño de 2015 (DOG núm. 114, do 18 de xuño).
Xunto co texto das ditas bases publicouse a relación das entidades financeiras que se adheriron ao convenio.
Con datas do 23 de xuño, 25 de xuño, 9 de xullo e 15 de xullo de 2015 ratifícase a adhesión das seguintes entidades financeiras: Banco de Sabadell, S.A., Targobank, S.A., Bankinter, S.A. e Caixabank, S.A., polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o Regulamento do Igape,
Engadir as entidades financeiras Banco de Sabadell, S.A., Targobank, S.A., Bankinter, S.A. e Caixabank, S.A. á relación de entidades financeiras adheridas ao Convenio de colaboración para a habilitación dun programa de apoio ao acceso ao financiamento operativo (activo corrente) das pequenas e medianas empresas, asinado o 5 de xuño de 2015.
Santiago de Compostela, 14 de setembro de 2015
RESOLUCIÓN do 14 de decembro de 2015, da Secretaría Xeral de Emprego, pola que se dá publicidade aos importes definitivos das aplicacións previstas na Orde do 20 de xullo de 2015, pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas fundacións e entidades sen ánimo de lucro, e se procede á súa convocatoria para o ano 2015.
Consellería de Economía, Emprego e Industria — III. Outras disposicións — 24/12/2015

A Orde do 20 de xullo de 2015 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas fundacións e entidades sen ánimo de lucro e se procede á súa convocatoria para o ano 2015, establece no seu artigo 2.2º que os ditos créditos estimados poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que establezan a Conferencia Sectorial de Emprego e Asuntos Laborais ou as disposicións aplicables ás axudas cofinanciadas polo Fondo Social Europeo, nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia.
Xa que os créditos previstos nesta orde no programa de gasto 322A «Mellora e fomento da empregabilidade», co código de proxecto 2015 00489, «Programas de adquisición de experiencia desempregados», están repartidos entre as aplicacións 11.03.322A.443.0 e 11.03.322A.481.0, dirixidos, respectivamente, a financiar as axudas que se concederán ás fundacións do sector público autonómico de Galicia e ás entidades sen ánimo de lucro e que, unha vez concedidas todas as axudas ás fundacións públicas, existen remanentes que poden ser reutilizados para a concesión de axudas para entidades sen ánimo de lucro, para as cales existen máis solicitudes que orzamento, e que se autorizou o correspondente expediente de modificación de crédito de fondos finalistas que afectan os importes das citadas aplicacións, procede darlles a oportuna publicidade, en cumprimento do disposto nos artigos 30 e 31 do Decreto 11/2009, do 29 de xaneiro, polo que se aproba o regulamento que desenvolve a Lei 9/2007, do 13 de xuño, de subvencións de Galicia.
Por todo o exposto e no uso das facultades que me foron conferidas,
Facer pública a redistribución e modificación dos créditos de fondos finalistas previstos na Orde do 20 de xullo de 2015 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas fundacións e entidades sen ánimo de lucro e se procede á súa convocatoria para o ano 2015:
a) Baixa de crédito:
11.03.322A.443.0, código de proxecto 2015 00489: 193.450,00 euros.
b) Alta de crédito:
11.03.322A.481.0, código de proxecto 2015 00489: 193.450,00 euros.
Santiago de Compostela, 14 de decembro de 2015
RESOLUCIÓN do 11 de setembro de 2015 pola que se dá publicidade aos convenios de colaboración e cooperación subscritos por este organismo autónomo no segundo cuadrimestre do ano 2015.
Instituto de Estudos do Territorio — III. Outras disposicións — 25/09/2015

O artigo 11 da Lei 4/2006, do 30 de xuño, de transparencia e de boas prácticas na Administración pública galega (Diario Oficial de Galicia número 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Dar publicidade á relación dos convenios subscritos polo Instituto de Estudos do Territorio no segundo cuadrimestre do ano 2015, que se incorpora como anexo a esta resolución.
Santiago de Compostela, 11 de setembro de 2015
RESOLUCIÓN do 16 de setembro de 2015 pola que se dá publicidade aos convenios de colaboración subscritos no segundo cuadrimestre do ano 2015.
Consello da Cultura Galega — III. Outras disposicións — 25/09/2015

Para os efectos previstos no artigo 11 da Lei 4/2006, do 30 de xuño, de transparencia e de boas práticas na Administración pública galega, acórdase darlle publicidade aos convenios de colaboración subscritos polo Consello da Cultura Galega, no segundo cuadrimestre do ano 2015, os cales se relacionan no anexo a esta resolución.
Santiago de Compostela, 16 de setembro de 2015
RESOLUCIÓN do 15 de setembro de 2015 pola que se adxudican as axudas para a consolidación e a estruturación de unidades de investigación competitivas nos centros tecnolóxicos consolidados de Galicia convocadas pola Resolución do 21 de maio de 2015 (Diario Oficial de Galicia número 101, do 1 de xuño).
Axencia Galega de Innovación — III. Outras disposicións — 25/09/2015

Por Resolución do 21 de maio de 2015 (
Diario Oficial de Galicia
nº 101, do 1 de xuño) convocáronse as subvencións para a consolidación e a estruturación de unidades de investigación competitivas nos centros tecnolóxicos consolidados de Galicia.
No seu artigo 12 regúlase a resolución e notificación destas axudas unha vez que a Comisión de Valoración avalíe as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 10.
Na súa virtude, e atendendo á proposta elaborada na sesión do 1 de setembro de 2015 pola Comisión de Valoración establecida no artigo 9 das bases da Resolución do 21 de maio de 2015, a Axencia Galega de Innovación
Primeiro. Conceder as axudas para a consolidación e estruturación de unidades de investigación competitivas nos centros tecnolóxicos consolidados de Galicia que a seguir se relacionan e polos importes que se indican:
Segundo. O importe total das axudas concedidas é de un millón oitocentos setenta e dous mil euros (1.872.000), con cargo á aplicación orzamentaria que se recolle no seguinte cadro:
Terceiro. Estas axudas están financiadas con cargo ao préstamo que a Administración xeral do Estado concedeu á Xunta de Galicia a través do Ministerio de Economía e Industria para o desenvolvemento en Galicia da Estratexia española de innovación (actuación 1).
Cuarto. De conformidade co establecido no artigo 21 da resolución pola que se convocan as axudas, o 50 % do importe das axudas poderá librarse con carácter de anticipo, mediante resolución motivada e unha vez publicada a resolución de concesión das axudas.
Quinto. Para a xustificación da subvención deberá presentarse a documentación indicada no artigo 19 da resolución de convocatoria nos prazos establecidos no artigo 20.
Sexto. Contra esta resolución, sen prexuízo de que os interesados poidan exercer calquera outro dereito que consideren procedente, poderán interpor recurso de alzada no prazo dun mes desde o día seguinte ao da publicación desta resolución no
Diario Oficial de Galicia
, ante o presidente da Axencia Galega de Innovación, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 15 de setembro de 2015
RESOLUCIÓN do 4 de setembro de 2015, da Secretaría Xeral do Mar, pola que se dá publicidade ás axudas concedidas ao abeiro da Orde do 30 de decembro de 2014 pola que se establece a convocatoria para o ano 2015 e se particulariza o seu importe global máximo, para a concesión, en réxime de concorrencia competitiva, de axudas a proxectos colectivos, financiados polo Fondo Europeo de Pesca, para a xestión de zonas de produción, conservación, protección e sustentabilidade da explotación dos recursos mariños que permitan mellorar as condicións de vida e traballo das persoas que se dedican a esta actividade e que contribúan á conservación do medio mariño e das súas especies, tramitada como anticipado de gasto (Diario Oficial de Galicia número 19, do 29 de xaneiro).
Consellería do Medio Rural e do Mar — III. Outras disposicións — 25/09/2015

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o/a beneficiario/a, a cantidade concedida e a finalidade ou finalidades da subvención.
En consecuencia,
Ordenar a publicación, no Diario Oficial de Galicia, das axudas concedidas con cargo á Orde do 30 de decembro de 2014 pola que se establece a convocatoria para o ano 2015 e se particulariza o seu importe global máximo, para a concesión, en réxime de concorrencia competitiva, de axudas a proxectos colectivos, financiados polo Fondo Europeo de Pesca, para a xestión de zonas de produción, conservación, protección e sustentabilidade da explotación dos recursos mariños que permitan mellorar as condicións de vida e traballo das persoas que se dedican a esta actividade e que contribúan á conservación do medio mariño e das súas especies, tramitada como anticipado de gasto, e que figuran como anexo nesta resolución.
Santiago de Compostela, 4 de setembro de 2015
1. Finalidade: xestión de zonas de produción, conservación, protección e sustentabilidade da explotación dos recursos mariños que permitan mellorar as condicións de vida e traballo das persoas que se dedican a esta actividade e que contribúan á conservación do medio mariño e das súas especies.
2. Financiamento: aplicación orzamentaria 12.31.723A.770.1, código de proxecto contable 201100802, cofinanciada nun 75 % polo Fondo Europeo de Pesca (FEP).
3. Beneficiarios e axudas concedidas:
RESOLUCIÓN do 7 de setembro de 2015 pola que se lles dá publicidade aos convenios de colaboración subscritos por esta entidade pública no segundo cuadrimestre do ano 2015.
Augas de Galicia — III. Outras disposicións — 25/09/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño), establece que as entidades públicas vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o segundo cuadrimestre do ano 2015 que se incorpora como anexo a esta resolución.
Santiago de Compostela, 7 de setembro de 2015
ORDE do 28 de outubro de 2015 pola que se dispón o nomeamento de vogais do Consello Reitor da Axencia Turismo de Galicia.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 29/12/2015

Mediante a Orde do 11 de febreiro de 2013 (DOG núm. 33, do 15.2.2013) nomeáronse os/as vogais do Consello Reitor da Axencia Turismo de Galicia.
Son vogais do Consello Reitor da Axencia Turismo de Galicia un/unha representante de cada unha das consellerías da Xunta de Galicia designados/as pola persoa titular da consellería, de entre os/as titulares dos seus órganos superiores ou de dirección. O nomeamento destes/as vogais e o dos/as seus/súas suplentes corresponde á persoa titular da Consellería de Presidencia, Administracións Públicas e Xustiza, de conformidade co disposto no artigo 16 dos Estatutos da Axencia Turismo de Galicia, aprobados polo Decreto 196/2012, do 27 de setembro.
A modificación da estrutura orgánica da Xunta de Galicia, acometida polo Decreto 116/2015, do 4 de outubro (DOG núm. 190, do 5.10.2015), no cal se establecen os departamentos que a integran, fai preciso o nomeamento de novos/as vogais do Consello Reitor da Axencia Turismo de Galicia.
Polo exposto, e feitas as correspondentes propostas, en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Nomear vogais do Consello Reitor da Axencia Turismo de Galicia as seguintes persoas:
a) En representación da Consellería de Medio Ambiente e Ordenación do Territorio:
– Vogal titular: Ana María Díaz López, directora xeral de Conservación da Natureza.
– Vogal suplente: María Jesús Lorenzana Somoza, secretaria xeral técnica.
b) En representación da Consellería de Infraestruturas e Vivenda:
– Vogal titular: Helena de Lucas de Santos, directora xeral de Mobilidade.
– Vogal suplente: Francisco Menéndez Iglesias, director da Axencia Galega de Infraestruturas.
c) En representación da Consellería de Economía, Emprego e Industria:
– Vogal titular: Covadonga Toca Carús, secretaria xeral de Emprego.
– Vogal suplente: Sol Mª Vázquez Abeal, directora xeral de Comercio.
d) En representación da Consellería de Política Social:
– Vogal titular: Francisco Javier Abad Pardo, secretario xeral técnico.
– Vogal suplente: Mª Amparo González Méndez, directora xeral de Familia, Infancia e Dinamización Demográfica.
e) En representación da Consellería do Medio Rural:
– Vogal titular: Antonio Crespo Iglesias, director xeral de Desenvolvemento Rural.
– Vogal suplente: Javier Blanco Carballal, subdirector de Relacións cos Grupos de Desenvolvemento Rural.
f) En representación da Consellería do Mar:
– Vogal titular: Susana Rodríguez Carballo, directora xeral de Desenvolvemento Pesqueiro.
– Vogal suplente: Montserrat Castro Vázquez, subdirectora xeral de Desenvolvemento Pesqueiro.
Santiago de Compostela, 28 de outubro de 2015
RESOLUCIÓN do 15 de setembro de 2015 pola que se dá publicidade aos convenios de colaboración subscritos por esta entidade no segundo cuadrimestre do ano 2015.
Axencia Galega de Innovación — III. Outras disposicións — 25/09/2015

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de maio, xuño, xullo e agosto do ano 2015 que se incorpora como anexo a esta resolución.
Santiago de Compostela, 15 de setembro de 2015
RESOLUCIÓN do 20 de agosto de 2015 pola que se fai público o cofinanciamento por parte da Unión Europea a través do Fondo Europeo de Desenvolvemento Rexional (Feder), no marco do programa operativo Feder Galicia 2007-2013, da encomenda de xestión da obra de limpeza e acondicionamento dos encoros do Cabaneiro e das Maciñeiras, Cariño (A Coruña).
Augas de Galicia — III. Outras disposicións — 28/08/2015

De conformidade coa normativa da Unión Europea reguladora dos fondos europeos, procédese a dar publicidade ao cofinanciamento europeo, para os efectos do cumprimento da obriga de información e publicidade establecida na regulación europea sobre os fondos e, en xeral, do disposto na demais normativa que resulte de aplicación na materia, e ao abeiro do previsto na Lei 9/2010, do 4 de novembro, de augas de Galicia, e no Decreto 32/2012, do 12 de xaneiro, polo que se aproba o estatuto da entidade pública Augas de Galicia, da encomenda de xestión seguinte:
1. Entidade encomendante.
Organismo: Augas de Galicia.
Actuación: obras.
Tipo de tramitación: encomenda de xestión á Empresa de Transformación Agraria, S.A. como medio propio instrumental e servizo técnico do poder adxudicador.
2. Encomenda de xestión.
Título: limpeza e acondicionamento dos encoros do Cabaneiro e das Maciñeiras, Cariño (A Coruña).
Clave do expediente: OH.115.1040.
Descrición do obxecto: as obras, en termos xerais, inclúen a desbroza e retirada da vexetación tanto nas marxes dos encoros do Cabaneiro e das Maciñeiras coma dos propios encoros, a limpeza e retirada de sedimentos dos encoros, o baleiramento do seus vasos, a canalización temporal do leito do río no fondo do vaso e todo o necesario para manter e garantir a subministración de auga potable ao municipio de Cariño.
Orzamento: importe neto: 89.692,10 euros. Importe total: 108.527,44 euros.
Cofinanciamento da Unión Europea: esta actuación será cofinanciada pola Unión Europea a través do Fondo Europeo de Desenvolvemento Rexional (Feder) nun 80 %, no marco do programa operativo Feder Galicia 2007-2013; eixe prioritario de intervención 3: ambiente, contorno natural, recursos hídricos e prevención de riscos; tema prioritario ou medida 45: xestión e distribución de auga potable; actuación 3.45.2: renovación, mellora, optimización e desenvolvemento de novas infraestruturas de abastecemento tales como presas, pequenos encoros, captacións, depósitos reguladores, estación de tratamento de augas potables, redes de distribución e sistema de automatización e control. Unha maneira de facer Europa.
Data de formalización: 5 de agosto de 2015.
Prazo de execución: tres (3) meses.
Santiago de Compostela, 20 de agosto de 2015